У Вікіпедыі ёсць артыкулы пра іншых асоб з прозвішчам Святаполк-Мірскі.
Айцец **Яўге́н Святапо́лк-Мі́рскі** (польск.: Eugeniusz Światopełk-Mirski), свецкае імя **Лявон** (3 красавіка 1876 — 28 лютага 1918, Магілёў) — каталіцкі святар.

Біяграфія
---------

Нарадзіўся ў 1876 годзе ў шляхецкай сям’і Святаполк-Мірскіх. Пачатковую адукацыю атрымаў дома, пэўны час навучаўся ў прыватнай сямікласай рэальнай вучылішча ў Санкт-Пецярбургу. У 1891 годзе паступіў у Магілёўскую рымска-каталіцкую духоўную семінарыю ў Пецярбургу (скончыў у 1896). Рукапакладзены ў святары ў 1906 годзе магілёўскім дапаможным біскупам Францішкам Альбінам Сыманам.

У 1902—1904 гадах працаваў вікарным святаром у Табольску, у 1903 пераведзены ў Краснаярск. З 1906 — выкладчык катэхізісу ў гімназіях Гомелю, з 1910 — зноў у Краснаярску. З 1912 года быў выкладчыкам у дзявочай французскай гімназіі ў Пецярбургу. У тым жа годзе пераведзены ў Магілёў, дзе стаў настаяцелем кафедры і дэканам.

8 лютага 1918 года па загаду народных камісараў Магілёву Аронава, Гольдмана і Гольдберга арыштаваны бальшавікамі і абвінавачаны ў контррэвалюцыйнай дзейнасці, дапамозе польскім войскам, прыналежнасці да ПВА і ўкрывальніцтве польскіх салдат. 28 лютага старшыня Магілёўскага губернскага выканкама Савета рабочых, салдацкіх і сялянскіх дэпутатаў Міхаіл Гольдман перадаў ксяндза рэвалюцыйнаму трыбуналу, які прысудзіў Святаполк-Мірскага да НМП. У час вынясення прысуду прысутныя парафіяне ўзнялі верхал і паспрабавалі адбіць святара, у адказ салдаты адкрылі вагонь, забіўшы і параніўшы некалькі чалавек. Святара і яшчэ двух затрыманых тады ж вывезлі па-за горад і пасля катаванняў расстралялі. Існуе паданне, як перад расстрэлам бальшавікі патрабавалі, каб ксёндз адрокся ад веры, на што той адказаў: «Цела забіць можаце, але душу не заб’яце».

Наступнага дня цела святара было выяўленае з пяццю вагняпальнымі і чатырма нажавымі ранамі, разбітай галавою і зламанымі рукамі. Улады забаранілі адпяванне, дазволіўшы толькі захаваць цела на месцы расстрэлу. Пасля ўваходу ў Магілёў польскага войска генерала Юзафа Доўбар-Мусніцкага цела было перапахавана на мясцовых каталіцкіх могілках.

У кафедральным касцёле Святога Станіслава ўстаноўлена мемарыяльная дошка ў памяць аб святарах-пакутніках, сярод якіх згадваецца і Святаполк-Мірскі.

Зноскі
------

1. ↑  Дом ксёндза (руск.). *Викизнание* (17 студзеня 2014). Праверана 28 лютага 2018.
2. ↑  *M.J. Minakowski.*. Eugeniusz Światopełk-Mirski h. Białynia (odm.) (польск.). *Genealogia potomków Sejmu Wielkiego*. Праверана 28 лютага 2018.
3. ↑  *Гришанова, Людмила*. Расстрелян с чётками в руках (руск.)(недаступная спасылка).  Могилёвская правда (31 жніўня 2016). Архівавана з першакрыніцы 30 красавіка 2019. Праверана 28 лютага 2018.
4. ↑  *Панич, Светлана*. Хроника прихода (руск.)(недаступная спасылка).  Римско-католический приход Преображения Господня г. Красноярск. Архівавана з першакрыніцы 30 красавіка 2019. Праверана 28 лютага 2018.
5. ↑  «Закладнік бальшавікоў». 100 гадоў таму ў Магілёве забілі ксяндза Яўгена Сьвятаполк-Мірскага
6. ↑  «Закладнік бальшавікоў». 100 гадоў таму ў Магілёве забілі ксяндза Яўгена Сьвятаполк-Мірскага

Літаратура
----------

* Книга памяти. Мартиролог католической церкви в СССР / о. Б. Чаплицкий, И. Осипова. — М.: Серебряные нити, 2000. — 832 с. — 1 000 экз. — ISBN 5-89163-048-6.

Спасылкі
--------

* Святар Яўген Святаполк-Мірскі Архівавана 7 сакавіка 2017.  (польск.)


| ?Яўген Святаполк-Мірскі — продкі |
| --- |
| 

|  |  |  |  |  |  |
| --- | --- | --- | --- | --- | --- |
|  |  | Тадэвуш Святаполк-Мірскі[d] |  | Ян Станіслаў Святаполк-Мірскі[d] |  |
|  |  |  |  |
|  |  |  |  |  |  |  |
|  | Яўген Святаполк-Мірскі |  | Яўген Святаполк- Мірскі[d] |  | Томаш Святаполк-Мірскі[d] |  |  |  |  |
|  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  | Ганна са Святаполк-Мірскіх[d] |  | Цыпрыян Святаполк-Мірскі[d] |  |
|  |  |  |  |  |  |  |
|  |  |  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Генеалогія і некрапалістыка | Sejm-Wielki.pl |